Boðið var upp á fingramat & sushi og síðan voru kökur og önnur sætindi í eftirrétt . Það er hægt að sitja heima og skipuleggja veisluna frá A-Ö og fá allt fína dótið sent til sín úr netversluninni eða kíkja til þeirra og skoða . Hlutprent sá að vanda um að útbúa falleg sérhönnuð kökuskilti sem gera kökurnar svo miklu skemmtilegri . Að þessu sinni voru þau dökkblá í stíl við þemað . Afmæliskakan samanstóð af 5 súkkulaðibotnum , súkkulaðismjörkremi og síðan var hún skreytt með vanillusmjörkremi að utan og á nútímalegan hátt með mislitu smjörkremi hér og þar , gylltum slettum , makkarónum og ferskum blómum . Kökuskiltið er frá Hlutprent og demanta tölustafirnir frá Partývörum . Þið getið séð aðferðina á INSTAGRAM í Highlights . Þau þarf aðeins að hita og hægt er að gera það fyrr um daginn og bera fram köld í veislunni . Með spjótunum er síðan sweet chili sósa og hvítlaukssósa sem einnig fæst í Stórkaup . Kjúklingabollurnar eru einnig frá Stórkaup og eru hitaðar í HoiSin sósu í ofni . Þær má einnig gera í tíma og bera kaldar fram í veislunni . Þetta er síðan ein mesta snilld sem ég hef séð en þetta er óáfengt freyðivín . Sextán ára skvísum fannst þetta mikil stemming og styð ég að sjálfsögðu vímulausa æsku og vona þær haldi sig við þetta um ókomin ár ! Það er að sjálfsögðu fullt af fólki sem ekki drekkur áfengi og þá er þetta líka leið til þess að vera með í stemmingunni , ekki skemmir síðan fyrir hvað flaskan er falleg . Þessa tegund er hægt að fá í verslunum Nettó . Hjá þessum krökkum í dag snýst síðan mikið um myndir , selfies , samfélagsmiðla og stuð . Greinilega mikið fjör . Hægt er að velja um lit , svarthvítt og alls konar filtera í myndakassanum . Síðan getur fólk fengið myndirnar sendar beint í símann sinn eða á netfang svo allir ættu að geta notað þessar myndir eftir hentugleika .